আলোচনা সভায় বক্তারা বলেন ১৬ ডিসেম্বর বাঙ্গালির ইতিহাসের এক অনন্য সেরা দিন। জাতির জনক বঙ্গবন্ধু শেখ মুজিবুর রহমানের নেতৃত্বে অনেক বাধাবিপত্তি পেরিয়ে এবং দীর্ঘ নয় মাসের রক্তক্ষয়ী মুক্তিযুদ্ধ শেষে ১৯৭১ সালের এই দিনে বাঙ্গালি জাতি স্বাধীনতার স্বাদ পেয়েছিল। সর্বোচ্চ আত্মত্যাগের মাধ্যমে জাতি বিজয় লাভ করেছিল, পাকিস্তানি হানাদার বাহিনী আত্মসমর্পণে বাধ্য হয়েছিল এবং বিজয়ের আনন্দে মেতে উঠেছিল পুরো বাংলাদেশ। বক্তারা বলেন, প্রধানমন্ত্রী জননেত্রী শেখ হাসিনার নেতৃত্বে বর্তমান সরকার যুদ্ধাপরাধীদের বিচারের মাধ্যমে দেশকে কলঙ্কমুক্ত করায় আজ বিজয়ের ৪৫তম বর্ষে লাল সবুজের মহোৎসব করছে বাংলাদেশের জনগণ এবং জঙ্গিবাদ-মৌলবাদ-সাম্প্রদায়িকতা রুখে দিয়ে সমৃদ্ধ দেশ গড়ার শপথ নিয়ে বিজয়ের ৪৬তম বছরে পদার্পণ করছে বীর বাঙ্গালী জাতি। যতদিন দেশ জাতির জনকের কন্যা জননেত্রী শেখ হাসিনার নেতৃত্বে রবে, ততদিন সুনিশ্চিতভাবে এ দেশ থাকবে নিরাপদ, অনেক কষ্টে অর্জিত এই দেশের বিজয় কিছুতেই বিফলে যেতে দেওয়া হবে না।